Severin Ødegaard

Ole Severin Ødegaard (født 28. juli 1875 i Bjørnør, Roan i Sør-Trøndelag, død 16. desember 1956) var en norsk intendatursersjant, senere lærer. Han var første formannen i Norges Socialdemokratiske Arbeiderpartis ungdomsorganisasjon, fra den ble etablert i 1922 og fram til 1924.

Han fikk vervet da NSAs Norges Socialdemokratiske Ungdomsforbund ble stiftet 8. januar 1922. 30 representanter fra 12 lag møttes i Folkets Hus i Oslo og bestemte seg for å velge lærer Ødegård til leder. Han ble gjenvalgt da ungdomsforbundet hadde sitt første ordinære landsmøte i april 1923.

Ødegaard arbeidet ved Treiders handelsskole i Oslo og ved Oslo Kommunale handelsskole fra 1920 til 1947.

Referanser 

Politikere fra Norges Socialdemokratiske Arbeiderparti
Norske pedagoger
Personer fra Roan kommune